
	REPUBLIKA HRVATSKA 
  OPĆINSKI KAZNENI SUD U ZAGREBU 
                ODJEL ZA MLADEŽ
        Zagreb, Ilica - Selska, Ilica 207	                           Poslovni broj: Kzd-45/2026-20                             

R E P U B L I K A  H R V A T S K A

R  J  E  Š  E  N  J  E

[bookmark: _Hlk238543385]	Općinski kazneni sud u Zagrebu, Odjel za mladež, po sucu Stanislavu Walaszeku kao sucu pojedincu, uz sudjelovanje zapisničara Gabrijele Jelak, u kaznenom predmetu protiv optuženog V P, zbog kaznenog djela iz članka 179.a, zbog kaznenog djela iz članka 177. stavka 2. i zbog kaznenog djela iz članka 117. stavka 2., a sve u vezi sa člankom 51. Kaznenog zakona ("Narodne novine", broj 125/11., 144/12., 56/15., 61/15., 101/17., 118/18. i 126/19., 84/21, 114/22, 114/23, 36/24 - dalje u tekstu: KZ/11), u povodu optužnice Općinskog kaznenog državnog odvjetništva u Zagrebu poslovni broj od., odlučujući o mjerama opreza, na raspravi održanoj dana. 

r i j e š i o  j e

I Na temelju članka 98. stavka 6. Zakona o kaznenom postupku („Narodne novine“ broj 152/08., 76/09., 80/11., 121/11., 91/12., 143/12., 56/13., 145/13., 152/14., 70/17., 126/19., 80/22., 36/24., 72/25. i 13/26.; dalje: ZKP) u vezi članka 98. stavka 1. i 2. točke 4. ZKP prema optuženiku V P, , sin, rođen., s boravištem u državljanin Republike Hrvatske

PRODULJUJE SE MJERA OPREZA

- zabrane približavanja na razdaljini ne manjoj od 100 metara oštećenoj, OIB, rođena, s prebivalištem u, a iz zakonskog razloga označenog u članku 123. stavku 1. točki 3. ZKP. 

II Na temelju članka 98. stavka 1. ZKP ukoliko se optuženik V P ne bude pridržavao izrečene mjere, ista će biti zamijenjena istražnim zatvorom.

III Na temelju članka 100. stavka 2. ZKP i članka 9. i 10. Pravilnika o načinu izvršavanja mjere opreza („Narodne novine“, broj: 92/09., 66/14. i 73/21.) djelatnici Policijske uprave zagrebačke.

IV. Policijske postaje Zagreb, svakih 30 dana dostaviti će pisano izviješće ovom sudu o izvršavanju naložene mjere opreza. IV Na temelju članka 98. stavka 7. ZKP naložena mjera opreza trajat će dok za to postoji potreba, a najdulje do izvršnosti presude ili do upućivanja na izdržavanje kazne zatvora ako bude takva kazna izrečena, a svaka dva mjeseca računajući od dana pravomoćnosti rješenja o mjerama opreza ispitat će se po službenoj dužnosti postoji li još potreba za mjerama opreza.

Obrazloženje

1. Pred ovim sudom vodi se kazneni postupak protiv optuženog V P, zbog kaznenog djela iz članka 179.a, zbog kaznenog djela iz članka 177. stavka 2. i zbog kaznenog djela iz članka 117. stavka 2., a u vezi sa člankom 51. KZ/11 povodom podignute optužnice Općinskog kaznenog državnog odvjetništva u Zagrebu broj od. Rješenjem optužnog vijeća ovog suda od. godine, produljena je mjera opreza iz članka 98. stavka 2. točke 4. ZKP/08 prema žrtvi, kao i rješenjem izvanraspravnog vijeća ovog suda poslovni broj, a koje je postalo pravomoćno.

2. Povodom redovne kontrole produljenih mjera opreza sud je na raspravi dana 27. kolovoza 2026. godine produljio navedene mjere opreza i o čemu je donio rješenje nakon uvida u spis predmeta.

3. Na navedenoj raspravi tužiteljica je predložila produljenje mjera opreza navodeći da i dalje postoji iteracijska opasnost, posebno dodajući da je prema posljednjim informacijama od 5. svibnja 2026. žrtva izjavila da se i dalje boji optuženika.

3.1. Punomoćnik oštećenika je naveo da je bio u kontaktu sa žrtvom kaznenog djela prošli tjedan, koja je navela da se i dalje boji optuženika i koji je predložio da se produlji mjera opreza.

3.2. Branitelj se protivio prijedlogu tužiteljice za produljenjem mjera opreza, ističući da su mjere opreza vrlo dugo na snazi koje je optuženik cijelo vrijeme poštivao i da je donesena pravomoćna sudska odluka kojom je dijete povjereno optuženiku, pa stoga ne postoji posebni zakonski uvjet. 

3.3. Optuženik se pridružuje navodima branitelja.

3.4. Sud je sukladno članku 98. stavku 3. ZKP/08 pokušao saslušati žrtvu, a koja se u tri navrata nije javljala na telefonske pozive.

4. Iz prikupljenih dokaza iz spisa predmeta sud je utvrdio kako zasada proizlazi osnovana sumnja da bi okrivljenik počinio kazneno djelo iz članka 179.a, kazneno djelo iz članka 177. stavka 2. i kazneno djelo iz članka 117. stavka 2., a u vezi s člankom 51. KZ/11, a što je osnovna pretpostavka za primjenu mjere opreza iz članka 98. stavka 2. točke 4., ZKP/08. Naime, osnovana sumnja posebice proizlazi iz izvješća o pruženoj intervenciji povodom dojave o nasilju u obitelji od 16. travnja 2024, izvješća o pruženoj intervenciji povodom dojave o nasilju u obitelji od 17. travnja 2024. sa izvješćem o utvrđenom činjeničnom stanju, bolničke prijave za od 17. travnja 2024. KBC Zagreb, medicinske dokumentacije KBC Zagreb za od 17. travnja 2024., zapisnika o ispitivanju okrivljenog V P u svojstvu osumnjičenika po članku 208.a Zakona o kaznenom postupku/08 od 18. travnja 2024. sa DVD snimkom ispitivanja, zapisnika o prvom ispitivanju okrivljenog V P u Općinskom kaznenom državnom odvjetništvu u Zagrebu od. sa DVD snimkom ispitivanja, izjave u Hrvatskom zavodu za socijalni rad, Područni ured Maksimir od 23. travnja 2024., izvješća o informacijama o nasilju Osnovna škola Vladimira Nazora od 23. travnja 2024., otpusnog pisma – bolnički odjel Psihijatrijske bolnice za djecu i mladež za od., zapisnika o ispitivanju svjedoka-žrtve od. na dokaznom ročištu sa DVD snimkom ispitivanja, zapisnika o ispitivanju svjedoka- na dokaznom ročištu od 17. rujna 2024. sa DVD snimkom ispitivanja, zapisnika o ispitivanju svjedoka na dokaznom ročištu od 17. rujna 2024., nalaza i mišljenja sudsko-medicinskog vještačenja od 25. rujna 2024. a time i osnovna pretpostavka za primjenu mjera opreza iz članka 98. stavak 1. ZKP/08. 

5. Nadalje, opasnost od ponavljanja djela utvrđena je iz načina na koji su kaznena djela koja su inkriminirana ovom optužnicom počinjena, a koje proizlaze iz okolnosti da je optuženik ista počinio sa visokim stupnjem agresivnosti i upornosti, budući da je isti u razdoblju od 2017. do 17. travnja 2024., a što predstavlja razdoblje od oko sedam godina, učestalo omalovažavao svoju suprugu, u nazočnosti djetetaanje koje se odnosilo na dijete, te koji ju je isključivao iz djetetova života i istu omalovažavao što je učila i završila, a također koji je verbalno vrijeđao i dijete neprikladnim riječima i fizički ga kažnjavao udarajući ga rukom po licu i glavi, sjedio na njemu, prisiljavao ga na jelo neadekvatnim postupcima i govorio djetetu protiv supruge pri čemu je istoj i prijetio, a što je sve dana 17. travnja 2024. godine kumuliralo u fizičko nasilje koju je dva do tri puta udario električnim brijačim aparatom sa staklom u područje čela i koja je zadobila tjelesnu ozljedu. Dakle, iz opisanog nesporno proizlazi da je okrivljenik agresivna, nasilna osoba koja je bezobzirnog ponašanja budući da se ne može kontrolirati u svojim agresivnim ispadima u nazočnosti djeteta, na koji način optuženik također pokazuje i bezobzirnost i bešćutnost u takvom ponašanju, a zbog čega na strani okrivljenika prema ocijeni suda postoje upravo one okolnosti koje opravdavaju bojazan da bi okrivljenik mogao nastaviti činiti istovrsna kaznena djela, čime je ispunjena i posebna pretpostavka iz članka 123. stavka 1. točke 3. ZKP/08, a time podredno i za primjenu mjera opreza. 

5.1. No obzirom na činjenicu da se optuženik pridržava mjere opreza koja mu je naložena, kao i da se radi o do sada kazneno i prekršajno neosuđivanoj osobi, sudac ocjenjuje sukladno načelu razmjernosti da se svrha koja bi se u konkretnoj situaciji postigla primjenom mjere istražnog zatvora kao najtežom mjerom ograničenja slobode, može i treba nadalje postizati produljenim mjerama opreza navedenim u izreci ovog rješenja, kojima će se u konkretnom slučaju ostvariti zakonom propisana svrha i zbog čega je ovim rješenjem sud produljio predmetne mjere opreza.

6. Dakle, ovo vijeće smatra, da i dalje egzistiraju razlozi za produljenjem navedene mjere opreza uz naglasak da optuženik mora biti svjestan da će se nepridržavanjem mjere opreza koja je navedena u izreci ovog rješenja dovesti u situaciju u kojoj će protiv njega biti određen istražni zatvor, a na koju posljedicu je ovim rješenjem ponovno posebno upozoren, s time da će djelatnici policije i dalje izvještavati sud pridržava li se optuženik mjera opreza koje su mu produljene ovim rješenjem. 

7. Obzirom na navedeno, riješeno je kao u izreci ovog rješenja. 	










U Zagrebu, 27. kolovoza 2026.

							                        Sudac za mladež:
					                       		 Stanislav Walaszek 

















UPUTA O PRAVU NA ŽALBU:
Protiv ovoga rješenja stranke mogu podnijeti žalbu u roku od 3 (tri) dana, računajući od primitka rješenja. O žalbi odlučuje Županijski sud u Zagrebu, a žalba se podnosi  pisano u dovoljnom broju primjeraka ovom sudu. 

DNA:
1. OKDO Zagreb na broj 
2. Optuženi V P, 
3. Branitelj optuženog, putem e-komunikacije 
4. Oštećenica i zz oštećenika
5. Punomoćnica oštećenika, , putem e-komunikacije
6. Hrvatski zavod za socijalni rad, Područni ured Maksimir 
7. Policijska uprava zagrebačka, IV PP Zagreb
8. U spis 

